Document ID: /roh_data/filtered/fineweb-2-filterrobots_roh.jsonl.gz/1190

Il president da la Confederaziun, Alain Berset, ha avert la radunanza da l’Organisaziun mundiala da la sanadad WHO a Genevra. A questa chaschun ha Berset gratulà a la WHO sin ses giubileum da 70 onns. L’organisaziun haja fatg grond progress. Sco exempel ha el numnà il cumbat cunter Aids, las vaccinaziuns cunter la grippa, sco er las stentas per la sanadad da tut ils umans – e quai independent da lur derivanza sociala u culturala.
La radunanza da quest onn stat sut l’ensaina dal provediment da la sanadad generala e dad in meglier access a prestaziuns medicinalas. Tenor il Departament federal da l’intern n’ha la mesadad da la populaziun mundiala nagin access a servetschs sanitars da basa.
RR novitads 14:00